rejauldu/bengali-wikipedia huggingface dataset:
ফ্রেডরিক জর্জ বুল (; জন্ম: ২ এপ্রিল, ১৮৭৫ - মৃত্যু: ১৬ সেপ্টেম্বর, ১৯১০) লন্ডনের হ্যাকনি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেছেন ফ্রেডরিক বুল। দলে তিনি মূলতঃ অফ ব্রেক বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শী ছিলেন তিনি।   খেলোয়াড়ী জীবন  ঘরোয়া প্রথম-শ্রেণীর ক্রিকেটে এসেক্সের পক্ষে খেলতেন। ক্লাবের পক্ষে বেশ কয়েক মৌসুম দূর্দান্ত সময় অতিবাহিত করেন। ১৮৯৬ সালে ৮৫, ১৮৯৭ সালে ১২০ ও ১৮৯৮ সালে ১০১ উইকেট লাভ করেন। কিন্তু, ১৮৯৯ সাল থেকে তার খেলায় ছন্দপতন লক্ষ্য করা যায়। এ বছর মাত্র ৬৫ উইকেট পান তিনি। পরের বছর সাত খেলায় মাত্র পাঁচ উইকেট নেয়ার পর খেলার জগৎ থেকে দূরে সরে যান। ল্যাঙ্কাশায়ারের ব্ল্যাকবার্নে চাকরি নেন।  এরপর সংক্ষিপ্ত সময়ের জন্য খেলার জগতে ফিরে আসেন তিনি। এসেক্সের পক্ষে পাঁচ বছর পূর্বে সর্বশেষ খেলায় অংশগ্রহণের পর স্কটল্যান্ড দলের সদস্যরূপে সফরকারী অস্ট্রেলিয়া দলের বিপক্ষে ১৯০৫ সালে খেলেন। খেলায় তিনি আট উইকেট লাভ করেন তিনি। প্রথম ইনিংসে তিন উইকেট সংগ্রহের পর দ্বিতীয় ইনিংসে ৫/৫৮ বোলিং পরিসংখ্যান দাঁড় করান।   ব্যক্তিগত জীবন  ১৮৯৮ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।Full List on Cricinfo, Retrieved 11 July, 2017.  ১৬ সেপ্টেম্বর, ১৯১০ তারিখে মাত্র ৩৫ বছর বয়সে ল্যাঙ্কাশায়ারের সেন্ট অ্যান্স-অন-সী এলাকায় ফ্রেডরিক বুলের সলিল সমাধি ঘটে।   তথ্যসূত্র    আরও দেখুন   ফ্রাঙ্ক ড্রুস  কেন্ট কাউন্টি ক্রিকেট ক্লাব  উইজডেন বর্ষসেরা ক্রিকেটার   বহিঃসংযোগ      Wisden Cricketer of the Year article from the 1898 edition  বিষয়শ্রেণী:১৮৭৫-এ জন্ম বিষয়শ্রেণী:১৯১০-এ মৃত্যু বিষয়শ্রেণী:আত্মহননকারী ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:এসেক্সের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:বৃহত্তর লন্ডন থেকে আগত ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:স্কটল্যান্ডীয় ক্রিকেটার বিষয়শ্রেণী:স্কটল্যান্ডের ক্রিকেটার বিষয়শ্রেণী:১৯১০-এ আত্মহত্যা বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:পি. এফ. ওয়ার্নার একাদশের ক্রিকেটার
ফুটবল ক্লাব খিমকি (, ; এছাড়াও এফসি খিমকি নামে পরিচিত) হচ্ছে খিমকি ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৯৭ সালে প্রতিষ্ঠিত হয়েছে। এফসি খিমকি তাদের সকল হোম ম্যাচ খিমকির এরিনা খিমকিতে খেলে থাকে; যার ধারণক্ষমতা হচ্ছে ১৮,৬৩৬। বর্তমানে এই ক্লাবের ম্যানেজারের দায়িত্ব পালন করছেন ইগর চেরেভচেঙ্কো এবং সভাপতির দায়িত্ব পালন করছেন সের্জেই আনোখিন। রুশ রক্ষণভাগের খেলোয়াড় দিমিত্রি তাখি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি খিমকি এপর্যন্ত ৩টি শিরোপা জয়লাভ করেছে; যার মধ্যে ১টি রুশ জাতীয় ফুটবল লীগ এবং ২টি রুশ পেশাদার ফুটবল লীগ শিরোপা রয়েছে।  অর্জন রুশ জাতীয় ফুটবল লীগ চ্যাম্পিয়ন (১): ২০০৬ রুশ পেশাদার ফুটবল লীগ চ্যাম্পিয়ন (২): ২০০০ (কেন্দ্রীয়), ২০১৫–১৬ (পশ্চিম)  তথ্যসূত্র  বহিঃসংযোগ     বিষয়শ্রেণী:ফুটবল ক্লাব খিমকি বিষয়শ্রেণী:রুশ প্রিমিয়ার লিগের ক্লাব বিষয়শ্রেণী:রাশিয়ার ফুটবল ক্লাব বিষয়শ্রেণী:১৯৯৭-এ রাশিয়ায় প্রতিষ্ঠিত বিষয়শ্রেণী:১৯৯৭-এ প্রতিষ্ঠিত ফুটবল ক্লাব
ধূপগড় পর্বত বা ধূপগড় সাতপুরা পর্বতশ্রেণীর উচ্চতম শৃঙ্গ, যা ভারতের মধ্যপ্রদেশে অবস্থিত। এর উচ্চতা ১৩৫০ মিটার (৪৪২৯ ফিট)।   মধ্যপ্রদেশের উচ্চতম শৃঙ্গ  ধূপগড় মধ্যপ্রদেশের উচ্চতম শৃঙ্গ।  এই পর্বতশৃঙ্গ সুদৃশ্যতম সূর্যাস্তের জন্য জনপ্রিয়। পাচমাড়ি হিল স্টেশন এর খুব কাছেই অবস্থিত। Pachmarhi   আরও দেখুন    সাতপুরা পর্বতশ্রেণী  মধ্যপ্রদেশ   তথ্যসূত্র   বিষয়শ্রেণী:ভারতের পর্বত বিষয়শ্রেণী:ভারতীয় রাজ্য বা কেন্দ্রশাসিত অঞ্চলের সর্বোচ্চ বিন্দু
ব্র্যাড জেমিসন (জন্ম ১৬ মার্চ ১৯৭৮) একজন অস্ট্রেলীয় প্রাক্তন স্প্রিন্টার, যিনি ২০০০ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ১৯৯৮ সালে বে শেফিল্ডও জিতেছিলেন।   তথ্যসূত্র   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমসে অস্ট্রেলীয় প্রতিযোগী বিষয়শ্রেণী:১৯৯৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ স্প্রিন্টার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মালবিকা কানন (২৭ ডিসেম্বর   ১৯৩০ – ১৭ ফেব্রুয়ারি  ২০০৯) ছিলেন ভারতীয় শাস্ত্রীয় সংগীতের একজন খ্যাতনামা কণ্ঠশিল্পী।   জীবনী  মালবিকার জন্ম ১৯৩০ খ্রিস্টাব্দের ২৭ ডিসেম্বর   ব্রিটিশ ভারতের অধুনা  উত্তর প্রদেশের  লখনউ-এ তাঁর পিতা সঙ্গীতশিল্পী  রবীন্দ্রলাল রায় ছিলেন  বিষ্ণু নারায়ণ ভাতখন্ডের শিষ্য। মালবিকা ছোটবেলাতেই বেশ কয়েক বছর ধরে পিতার কাছে  ধ্রুপদ, ধামার এবং খেয়াল প্রভৃতি গায়কী শৈলীতে অভ্যস্ত হন। এরপর শান্তিদেব ঘোষ এবং সুচিত্রা মিত্রের কাছে  রবীন্দ্রসঙ্গীতের শিক্ষা লাভ করেন। তিনি পিতার সঙ্গে দেশের নানান স্থানে সঙ্গীত সম্মেলনে উপস্থিত হন। পনের বৎসর বয়সে তিনি  অল ইন্ডিয়া রেডিওতে রামকলি রাগের উপর প্রথম সঙ্গীত পরিবেশন করেন। পরের বৎসরে তিনি মধ্য প্রদেশের তানসেন সংগীত সমারোহের অনুষ্ঠানে প্রথম মঞ্চে সঙ্গীত পরিবেশন করেন।  মালবিকা যখন শান্তিনিকেতনের ছাত্রী ছিলেন, তখনই প্রখ্যাত সঙ্গীতশিল্পী অরকুট কান্নাভিরামের সঙ্গে আলাপ হয়। সেই আলাপেই তাঁদের বিবাহ হয় ১৯৫৮ খ্রিস্টাব্দের ২৮ ফেব্রুয়ারি কলকাতার মহারাষ্ট্র নিবাসে। সেখানে সানাই বাজিয়েছিলেন আলি আহমেদ হোসেন এবং যুগলবন্দিতে মেতে উঠেছিলেন ভীমসেন জোশী ও পাত্র অরকুট কান্নাভিরাম স্বয়ং। তারা পরবর্তীতে কিরানা ঘরানার আদলে নতুন এক গায়কী শৈলী প্রস্তুত করেন। কানন মালবিকাকে ঠুমরি শেখান। তিনি ভজন গানে অত্যন্ত পারদর্শী ছিলেন। বহু রেডিও সঙ্গীত সম্মেলনে তিনি তা পরিবেশন করেন। আইটিসি সঙ্গীত রিসার্চ আকাদেমিতে যেখানে তার স্বামী এ টি কানন কর্মধারের ভূমিকায় ছিলেন, মালবিকা ১৯৭৯ খ্রিস্টাব্দের জুলাই মাস থেকে প্রশিক্ষক হিসাবে যোগ দেন এবং আকাদেমির বিশেষজ্ঞ কমিটির সদস্য হন। মালবিকা কানন ২০০৯ খ্রিস্টাব্দের ১৭ ফেব্রুয়ারি কলকাতায় প্রয়াত হন।   পুরস্কার  মালবিকা কানন ১৯৯৫ খ্রিস্টাব্দে আইটিসি সঙ্গীত রিসার্চ আকাদেমি পুরস্কার লাভ করেন এবং ভারত সরকার  ১৯৯৯-২০০০ খ্রিস্টাব্দের সংগীত  নাটক অকাদেমি পুরস্কার প্রদান করে।   তথ্যসূত্র   বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:নারী হিন্দুস্তানি সংগীতশিল্পী বিষয়শ্রেণী:ভারতীয় ধ্রুপদী গায়িকা বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:২০০৯-এ মৃত্যু বিষয়শ্রেণী:১৯৩০-এ জন্ম বিষয়শ্রেণী:উত্তরপ্রদেশের সঙ্গীতশিল্পী
বর্ধমানের অধিষ্ঠাত্রী দেবী দেবী সর্বমঙ্গলা।তিনি বাংলার লৌকিক দেবতা ও বটে। তিনি পূর্ব বর্ধমান জেলার   সর্বমঙ্গলা মন্দিরে  পুজিত হন।এই মন্দিরটিকে অনেকে শক্তিপীঠ বলেন।সেই মতে এখানে দেবীর নাভি পরেছিল।দেবী সর্বমঙ্গলা ও ভৈরব শিব/মহাদেব । thumb|সর্বমঙ্গলা মন্দির,বর্ধমান  কিংবদন্তি কথিত আছে, প্রায় সাড়ে তিনশো বছর আগে শহর বর্ধমানের উত্তরাংশে বাহির সর্বমঙ্গলা পাড়ায় বাগদিরা পুকুরে মাছ ধরতে গিয়ে একটি শিলামূর্তি পেয়েছিল। সেটিকে প্রস্তর খণ্ড ভেবে তার উপরে শামুক–গুগলি থেঁতো করতো। সেই সময় দামোদর নদ লাগোয়া চুন তৈরির কারখানার জন্য শামুকের খোলা নেওয়ার সময় শিলামূর্তিটি চলে যায় চুন ভাটায়। তখন শামুকের খোলের সঙ্গে শিলামূর্তিটি পোড়ানো হলেও মূর্তির কোনো ক্ষতি হয়নি। তবে সেই রাতে স্বপ্নাদেশ পাওয়া মাত্র বর্ধমান মহারাজা সঙ্গম রায় শিলামূর্তিটিকে নিয়ে এসে সর্বমঙ্গলা নামে পুজো শুরু করেন। পরবর্তীকালে ১৭০২ সালে টেরাকোটার নিপুণ কারুকার্য খচিত সর্বমঙ্গলা মন্দির নির্মাণ করেন মহারাজাধিরাজ কীর্তিচাঁদ মহতাব।  ক্রমে মূল মন্দিরের আশেপাশে গড়ে ওঠে নাট মন্দির, শ্বেত পাথরের তৈরি রামেশ্বর ও বাণেশ্বর নামে দুটি শিব মন্দির। কালো পাথরে তৈরি হয় মিত্রেশ্বর, চন্দ্রশ্বর ও ইন্দ্রেশ্বর নামে আরও তিনটি শিব মন্দির। পুজো  সর্বমঙ্গলা মন্দিরের নিত্যপুজো ও ধারাবাহিকতা বজায় রাখতে রাজবংশের শেষ যুবরাজ উদয়চাঁদ মহতাব ট্রাস্ট কমিটি গঠন করেন।তাঁর পুজো প্রায়  সাড়ে তিনশো বছরেরও বেশি পুরোনো। সর্বমঙ্গলার ঘট প্রতিষ্ঠার মধ্যে দিয়ে শারদোৎসবের আনুষ্ঠানিক সূচনা করা হয়ে থাকে পূর্ব বর্ধমানে।কুমারি পুজাও হয়। বাদ্যযন্ত্র সহকারে বিশাল শোভাযাত্রায় ঢল নামে পুণ্যার্থীদের। দেবী সর্বমঙ্গলার ঘটপূর্ণ জল নিয়ে ঘোড়ার গাড়ি নানা পথ পরিক্রমা করেন । শোভাযাত্রা  সর্বমঙ্গলা মন্দিরে এসে পৌঁছতেই বাদ্যযন্ত্র, শাঁখ, ঘণ্টা, কাঁসি ও হুলুধ্বনির মধ্যে দিয়ে দুর্গাপুজোর ঘট প্রতিষ্ঠা করা হয়। মন্দির বর্ধমানের  সর্বমঙ্গলা মন্দির অবিভক্ত বাংলার প্রথম নবরত্ন মন্দির। প্রাচীন এই মন্দির বর্ধমানের মানুষের কাছে পবিত্র তীর্থস্থান।  দেশ-বিদেশের লক্ষ লক্ষ পুণ্যার্থী ও পর্যটকদের সমাগম হয় এই মন্দিরে।মন্দিরের ঐতিহাসিক গুরুত্বের কথা ভেবে প্রাচীন এই মন্দিরকে পর্যটন কেন্দ্র হিসেবে গড়ে তোলা হচ্ছে। মূর্তি এখানে সর্বমঙ্গলা দেবীর মূর্তি কষ্টি পাথরের অষ্টাদশভূজা সিংহবাহিনী ‘মহিষমর্দিনী’ মহালক্ষীরূপিণী।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:বাংলার লৌকিক দেবদেবী বিষয়শ্রেণী:পশ্চিমবঙ্গের সংস্কৃতি বিষয়শ্রেণী:শক্তিপীঠ বিষয়শ্রেণী:পূর্ব বর্ধমান জেলার হিন্দু মন্দির বিষয়শ্রেণী:১৭০২-এ প্রতিষ্ঠিত বিষয়শ্রেণী:১৮শ শতাব্দীর হিন্দু মন্দির
২০২৭ ফিফা মহিলা বিশ্বকাপ হবে ফিফা মহিলা বিশ্বকাপের দশম আসর। এটি প্রতি চার বছর অন্তর আয়োজিত একটি আন্তর্জাতিক মহিলা ফুটবল প্রতিযোগিতা, যেখানে ফিফার সদস্য দেশগুলোর জাতীয় দল অংশগ্রহণ করে। ২০১৯ সালের জুলাই মাসে ফিফার ঘোষণার পর টুর্নামেন্টটি দ্বিতীয়বারের মতো ৩২টি দল নিয়ে অনুষ্ঠিত হবে। স্পেন বর্তমান চ্যাম্পিয়ন, তারা ২০২৩ সালে প্রথমবারের মতো চ্যাম্পিয়ন হয়। এটি হবে ৩২ দলের অংশগ্রহণে আয়োজিত দ্বিতীয় ও শেষ আসর, কারণ ফিফা নিশ্চিত করেছে যে ২০৩১ সালে পরবর্তী আসরে দল সংখ্যা বাড়িয়ে ৪৮ করা হবে।  ২০২৪ সালের ১৭ মে ফিফা ঘোষণা করে যে ব্রাজিল ২০২৭ সালের ফিফা নারী বিশ্বকাপের আয়োজক দেশের স্বীকৃতি পেয়েছে, যার ফলে এটি দক্ষিণ আমেরিকায় অনুষ্ঠিত প্রথম ফিফা মহিলা বিশ্বকাপ। এর ফলে সুইডেন, যুক্তরাষ্ট্র, জার্মানি, ফ্রান্স এবং কানাডার পর ব্রাজিল হবে ষষ্ঠ দেশ যারা পুরুষ ও মহিলা উভয় ফিফা বিশ্বকাপ আয়োজন করেছে; ব্রাজিল এর আগে ১৯৫০ ও ২০১৪ সালে পুরুষদের বিশ্বকাপ আয়োজন করেছিল।  এছাড়া ব্রাজিলই প্রথম দেশ যারা ফিফার আটটি ভিন্ন ভিন্ন প্রতিযোগিতার আয়োজন করেছে, যার মধ্যে রয়েছে: ২০১৬ সালের অলিম্পিক ফুটবল টুর্নামেন্ট, ২০০০ সালের ফিফা ক্লাব বিশ্ব চ্যাম্পিয়নশিপ, ২০১৩ সালের ফিফা কনফেডারেশনস কাপ, ২০১৯ সালের ফিফা অনূর্ধ্ব-১৭ বিশ্বকাপ, ২০০৮ সালের ফিফা ফুটসাল বিশ্বকাপ এবং ফিফা আয়োজিত বিচ সকার বিশ্বকাপের প্রথম তিনটি আসর (২০০৫, ২০০৬ ও ২০০৭)।  টীকা  তথ্যসূত্র  বহিঃ সংযোগ  ফিফা মহিলা বিশ্বকাপের অফিসিয়াল ওয়েবসাইট  বিষয়শ্রেণী:ফিফা নারী বিশ্বকাপ প্রতিযোগিতা বিষয়শ্রেণী:পূর্ব নির্ধারিত ফুটবল প্রতিযোগিতা
থাম্ব|নেপালের কাঠমান্ডুতে স্বয়ম্ভুনাথের স্তূপে বুদ্ধের চোখ থাম্ব|স্বয়ম্ভুনাথ স্তূপে বুদ্ধের চোখ থাম্ব|মঙ্গোলিয়ার ডরনোগোভি প্রদেশের গোবি মরুভূমিতে একটি স্তূপে শোভিত বুদ্ধের চোখ  বুদ্ধের চোখ (এটিকে বুদ্ধ চোখ বা প্রজ্ঞার চোখও বলা হয়) বৌদ্ধ শিল্পে ব্যবহৃত একটি প্রতীক। প্রতীকটি দুটি অর্ধ-বন্ধ চোখ চিত্রিত করে, একটি শৈলীকে কখনও কখনও অ্যাডাম্যান্টাইন ভিউ হিসাবে উল্লেখ করা হয় ( : বজ্রদৃষ্টি) চোখের মাঝখানে এবং সামান্য উপরে একটি বৃত্ত বা সর্পিল যা মূর্তিকে প্রতিনিধিত্ব করে, একজন মহাপুরুষের বত্রিশটি বৈশিষ্ট্যের একটি ( : মহাপুরুষলক্ষন) বৌদ্ধ ধর্মে। সরাসরি urna-এর নিচে একটি কোঁকড়া চিহ্নটি ১ হিসাবে স্টাইলাইজ করা হয়েছে, যা দেবনাগরী সংখ্যায় এক নম্বর প্রতিনিধিত্ব করে। কোঁকড়া প্রতীক, যা উপরে উর্না থেকে নির্গত নাক বা ঐশ্বরিক আগুনের প্রতিনিধিত্ব করে, একতার প্রতীক।  বুদ্ধের চোখ প্রতীক বুদ্ধের সর্বদর্শী চোখের প্রতিনিধিত্ব করে, বা কখনও কখনও আরও নির্দিষ্টভাবে আধিবুদ্ধের চোখের প্রতিনিধিত্ব করে।  স্তূপের উপর  বুদ্ধের চোখ আঁকা হয়েছে অনেক তিব্বতি-শৈলীর স্তূপের উপরের অংশে, বেশিরভাগ নেপাল জুড়ে। স্তূপের শীর্ষে ঘনক্ষেত্রের চার পাশে প্রতীকটি আঁকা হয়েছে বুদ্ধের চারটি মূল দিকের সমস্ত জিনিস দেখার প্রজ্ঞার প্রতীক। সবচেয়ে সুপরিচিত দুটি উদাহরণ হল স্বয়ম্ভুনাথের ঐতিহাসিক স্তূপ এবং বৌধনাথ, যা উভয়ই নেপালের কাঠমান্ডুতে অবস্থিত সাতটি কাঠমান্ডু উপত্যকা ইউনেস্কো ওয়ার্ল্ড হেরিটেজ সাইট সৌধের মধ্যে দুটি নিয়ে গঠিত।  তথ্যসূত্র   বিষয়শ্রেণী:গৌতম বুদ্ধ বিষয়শ্রেণী:চোখ বিষয়শ্রেণী:বৌদ্ধধর্ম বিষয়শ্রেণী:বৌদ্ধ প্রতীক বিষয়শ্রেণী:নেপালের সংস্কৃতি বিষয়শ্রেণী:তিব্বতীয় সংস্কৃতি
দ্বারভাঙা মেডিকেল কলেজ ও হাসপাতাল হল একটি সরকারি মেডিকেল কলেজ। প্রতিষ্ঠানটি বিহারের দ্বারভাঙায় হাসপাতালের সুবিধা সহ শিক্ষার্থীদের চিকিৎসা শিক্ষা প্রদান করে। এটি ১৯৪৬ সালে প্রতিষ্ঠিত হয়েছিল। কলেজটি বর্তমানে আর্যভট্ট নলেজ ইউনিভার্সিটির সাথে অধিভুক্ত।   ইতিহাস  মেডিক্যাল কলেজটি খান্দাবালা রাজবংশের রাজা রামেশ্বর সিং-এর প্রচেষ্টায় নির্মিত হয়েছিল, যিনি মধুবনীর সুন্দর রাজ নগর প্রাসাদও নির্মাণ করেছিলেন।  ঘটনা অনুসারে, প্রিন্স অব ওয়েলস, যাকে এডওয়ার্ড অষ্টমও বলা হয়, ১৯২৫ সালে বিহারে এসেছিলেন। দ্বারভাঙার মহারাজ রামেশ্বর সিং তাকে পাটনার 'টেম্পল অব মেডিকেল লার্নিং' নামে একটি মেডিকেল স্কুল পরিদর্শনের জন্য অনুরোধ করেছিলেন।  প্রিন্স, যিনি পরবর্তীকালে রাজা এডওয়ার্ড অষ্টম হন, মেডিকেল স্কুলের কাজে খুব মুগ্ধ হন। ব্রিটিশ সরকারের পক্ষ থেকে, তিনি মেডিকেল স্কুলটিকে মেডিসিনের জন্য একটি নতুন কলেজে উন্নীত করার জন্য মহারাজাকে প্রস্তাব দেন।  পুরোনো, 'চিকিৎসা শিক্ষার মন্দির' বিহারের অন্য কোথাও স্থানান্তরিত করার সিদ্ধান্ত নেওয়া হয়েছিল। পুরানো লোকদের মতে, 'চিকিৎসা শিক্ষার মন্দির' আগে মুজাফফরপুরে স্থানান্তরিত করার সিদ্ধান্ত নেওয়া হয়েছিল।  তবে, মহারাজা মেডিকেল স্কুলের স্থানান্তর মেনে নেন কিন্তু দরভাঙ্গায় এটি স্থাপনের প্রস্তাব দেন। অবশেষে, তার ইচ্ছা পূরণ হয় এবং শহরের মেডিকেল কলেজের পথ প্রশস্ত হয়।  রাজ পরিবার দারভাঙ্গা-লাহেরিয়াসরাইয়ের যমজ শহরের মাঝখানে ৩০০ একর জমি এবং মেডিক্যাল কলেজ স্থাপন ও সম্প্রসারণের জন্য ৬  লক্ষ টাকা দান করেছিল।  প্রাথমিকভাবে, মেডিকেল কলেজটি শহরের লোহিয়া চকের কাছে অবস্থিত আজকের পুলিশ হাসপাতালের ভিতরে অবস্থিত ছিল। প্রাথমিক ভাবে, রাজাকে মেডিকেল কলেজ স্থানান্তর করার জন্য ব্রিটিশদের কাছে ২৫,০০০ টাকা জমা দিতে হয়েছিল। রাজার পরে, তাঁর ছেলে কামেশ্বর সিং ১৯৪৬ সালে 'টেম্পল ব মেডিকেল লার্নিং'-এর নাম পরিবর্তন করে দারভাঙ্গা মেডিকেল কলেজে নামকরণ করেন।   কলেজ  কলেজটিকে ভারত সরকার অল ইন্ডিয়া ইনস্টিটিউট অব মেডিক্যাল সায়েন্সেস-এর জন্য একটি কেন্দ্র হিসাবে চিহ্নিত করেছে।   তথ্যসূত্র   বিষয়শ্রেণী:১৯৪৬-এ ভারতে প্রতিষ্ঠিত বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিহারের মেডিকেল কলেজ বিষয়শ্রেণী:উইকিউপাত্তে স্থানাঙ্ক আছে
এরিক ডিমাইন ম্যাসাচুসেট্‌স ইনস্টিটিউট অব টেকনোলজি এর কম্পিউটার বিজ্ঞানের একজন অধ্যাপক।   জন্ম ও শিক্ষাজীবন  মাত্র ১৪ বছর বয়সেই সে তার স্নাতক ডিগ্রী অর্জন করে এবং ২০ বছর বয়সেই সে ম্যাসাচুসেট্‌স ইনস্টিটিউট অব টেকনোলজি এর ইতিহাসের সর্বকনিষ্ঠ অধ্যাপক হিসাবে যোগদান করেন।    তথ্যসূত্র    বহিঃসংযোগ    Erik Demaine    Biography in MIT News  Between the Folds Documentary film featuring Erik Demaine and 14 other international origami practitioners    বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:কানাডীয় কম্পিউটার বিজ্ঞানী বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী বিষয়শ্রেণী:ডালহৌসি বিশ্ববিদ্যালয়ের প্রাক্তন শিক্ষার্থী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
রাজেন্দ্র প্রসাদ যাদব ১৯৮৫ থেকে ১৯৯০ সাল পর্যন্ত বিহারের হাসানপুর আসনের সংসদ সদস্য ছিলেন। তিনি বিহার সরকারের রাজ্য মন্ত্রী ছিলেন।  তিনি ২০১৮ সালে মৃত্যুবরণ করেন এবং পুরো রাষ্ট্রীয় সম্মান দিয়ে তাঁর শেষকৃত্য করা হয়েছিল।    তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:২০১৮-এ মৃত্যু বিষয়শ্রেণী:বিহারের রাজনীতিবিদ বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:বিহারের ভারতীয় জাতীয় কংগ্রেসের রাজনীতিবিদ
ওয়াগনার স্টেডিয়াম হল নেদারল্যান্ডসের আমস্টারডাম শহরের একটি বহু প্রয়োজনে ব্যবহৃত স্টেডিয়াম। এটি সাধারণত ফিল্ড হকি ম্যাচ আয়োজন করে। ১৯৭৩ হকি বিশ্বকাপের বহু ম্যাচ এটি আয়োজন করেছিল।  এটি নির্মাণ করেছিল আমস্টারডাম হকি ও ব্যান্ডি ক্লাব। তারা তাদের প্রেসিডেন্ট জুপ ওয়াগনার সিনিয়রের স্মরণে। ১৯৩৯-এ ২য় বিশ্বযুদ্ধের পূর্বে নির্মাণ কাজ সম্পন্ন হয়।  যদিও পরে রয়্যাল ওলন্দাজ হকি অ্যাসোসিয়েশন এর মালিক হয়, তবুও আমস্টারডাম ক্লাবের এখানে খেলার পূর্ণ অধিকার রয়েছে।   হকি প্রতিযোগিতা   পুরুষ হকি বিশ্বকাপ (১৯৭৩)  ইউরোহকি নেশন্স চ্যাম্পিয়নশিপ (১৯৮৩, ২০০৯, ২০১৭)http://www.fihockey.org/vsite/vcontent/content/transnews/0,10869,1181-18543-19728-5331-306590-9644-5039-layout169-19693-news-item,00.html   হকি চ্যাম্পিয়ন্স ট্রফি (১৯৮২, ১৯৮৭, ২০০০, ২০০১, ২০০৩, ২০০৬, ২০১১   তথ্যসূত্র   বিষয়শ্রেণী:নেদারল্যান্ডসের ফিল্ড হকি মাঠ
জুনুন ( ) একটি পাকিস্তানি সুফি রক ব্যান্ড যেটি ১৯৯০ সালে গঠিত হয়। ব্যান্ডটি প্রতিষ্ঠা করেন লিড গিটারিস্ট সালমান আহমাদ। জুনুন পাকিস্তানের সবচেয়ে সফল ব্যান্ড এবং কিউ ম্যাগাজিনের মতে জুনুন ‘পৃথিবীর অন্যতম বৃহৎ একটি ব্যান্ড’। এছাড়া যুক্তরাষ্ট্রের প্রভাবশালী পত্রিকা "দ্য নিউ ইয়র্ক টাইমস" জুনুনকে পাকিস্তানের ইউটু হিসেবে আখ্যায়িত করেছে।http://magnatune.com/artists/junoon ব্যান্ডটি এ পর্যন্ত সর্বমোট ১৯টি এ্যালবাম প্রকাশ করেছে, যার মধ্যে ৭টি স্টুডিও এ্যালবাম, ১টি সাউন্ডট্র্যাক, ২টি লাইভ অ্যালবাম, ৪টি ভিডিয়ো এ্যালবাম এবং ৫টি সংকলন। ব্যান্ডটি ১৯৯১ সালে বৃহৎ রেকর্ড কোম্পানি ইএমআই  এর সাথে চুক্তিবদ্ধ হয় এবং ১৯৯১ সালেই ব্যান্ডের নামানুসারেই অ্যালবাম প্রকাশ করে। এর দু বছর পর ১৯৯৩ সালে তাঁরা দ্বিতীয় অ্যালবাম তালাশ বের করেন।  তথ্যসূত্র
আলেক্সি ক্লদ-মোরিস (, ; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব নিস এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০০৪–০৫ মৌসুমে, ফরাসি ফুটবল ক্লাব তর্সির যুব পর্যায়ের হয়ে খেলার মাধ্যমে ক্লদ-মোরিস ফুটবল জগতে প্রবেশ করেছেন এবং পরবর্তীকালে লরিয়াঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব লরিয়াঁ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; লরিয়াঁ ২-এর হয়ে তিনি ৪৭ ম্যাচে ১৩টি গোল করেছেন। অতঃপর ২০১৬–১৭ মৌসুমে তিনি লরিয়াঁর মূল দলে অন্তর্ভুক্ত হয়েছেন। ২০১৯–২০ মৌসুমে, তিনি প্রায় ১৩ মিলিয়ন ইউরোর বিনিময়ে লরিয়াঁ হতে নিসে যোগদান করেছেন।  ২০১৫ সালে, ক্লদ-মোরিস ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আলেক্সি ক্লদ-মোরিস ১৯৯৮ সালের ৬ই জুন তারিখে ফ্রান্সের নোয়াজি-ল্য-গ্রঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি গুয়াদলুপীয় বংশোদ্ভূত।   আন্তর্জাতিক ফুটবল  ক্লদ-মোরিস ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৯শে অক্টোবর তারিখে তিনি ২০১৫ ফিফা অনূর্ধ্ব-১৭ বিশ্বকাপের গ্রুপ পর্বের ম্যাচে নিউজিল্যান্ড অনূর্ধ্ব-১৭ দলের বিরুদ্ধে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বের পূর্ণ সময় শেষে তার দল কোস্টা রিকা অনূর্ধ্ব-১৭ দলের সাথে ০–০ গোলের ড্র করার পর পেনাল্টি শুট-আউটে ৫–৩ ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে ১ গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ               বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:লিগ ২-এর খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:রেসিং ক্লাব লঁসের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব আউগসবুর্গের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
ম্যান্ডেল " ম্যান্ডি " ব্রুস প্যাটিনকিন (  ; জন্ম: ৩০ নভেম্বর, ১৯৫২) একজন আমেরিকান অভিনেতা এবং গায়ক, যিনি সঙ্গীত মঞ্চ, টেলিভিশন এবং চলচ্চিত্রে তার কাজের জন্য পরিচিত। সমালোচকদের দ্বারা প্রশংসিত ব্রডওয়ে শিল্পী হিসেবে তিনি স্টিফেন সন্ডহেইম এবং অ্যান্ড্রু লয়েড ওয়েবারের সাথে সহযোগিতা করেছেন। মঞ্চ এবং পর্দায় প্যাটিনকিনের প্রধান ভূমিকা তাকে অসংখ্য প্রশংসা এনে দিয়েছে, যার মধ্যে রয়েছে একটি টনি অ্যাওয়ার্ড এবং একটি প্রাইমটাইম এমি অ্যাওয়ার্ড, সেইসাথে সাতটি ড্রামা ডেস্ক অ্যাওয়ার্ড, তিনটি গোল্ডেন গ্লোব অ্যাওয়ার্ড এবং একটি স্ক্রিন অ্যাক্টরস গিল্ড অ্যাওয়ার্ডের জন্য মনোনয়ন।  প্যাটিনকিন ১৯৭৫ সালে দ্য পাবলিক থিয়েটারের শেক্সপিয়ার ফেস্টিভ্যালে "ওয়েলস"-এর কমিক নাটক ট্রেলনির পুনরুজ্জীবনে মেরিল স্ট্রিপের বিপরীতে অভিনয় করে থিয়েটারে আত্মপ্রকাশ করেন। তিনি অ্যান্ড্রু লয়েড ওয়েবারের প্রথম ব্রডওয়ে প্রযোজনায় " এভিটা" (১৯৭৯) চে চরিত্রে অভিনয় করেন এবং "একটি সঙ্গীতে সেরা বৈশিষ্ট্যযুক্ত অভিনেতা" বিভাগে টনি পুরস্কার অর্জন করেন। এছাড়াও স্টিফেন সন্ডহেইমের " সানডে ইন দ্য পার্ক উইথ জর্জ" (১৯৮৪) ছবিতে জর্জেস সেউরাত /জর্জ চরিত্রে অভিনয় করেন, যার জন্য তিনি "একটি সঙ্গীতে সেরা অভিনেতা" বিভাগে টনি পুরস্কারের জন্য মনোনীত হন। তিনি লুসি সাইমনের দ্য সিক্রেট গার্ডেন (১৯৯১) এর মূল ব্রডওয়ে কাস্টে লর্ড আর্চিবল্ড ক্রেভেনের চরিত্রে অভিনয় করেছিলেন। ব্রডওয়েতে উইলিয়াম ফিনের ফলসেটোস (১৯৯৩) -এ মার্ভিনের ভূমিকায় মাইকেল রুপার্টের স্থলাভিষিক্ত হন প্যাটিনকিন। তিনি দ্য ওয়াইল্ড পার্টি (২০০০) ছবিতে বারস চরিত্রে অভিনয় করেন এবং মিউজিক্যালে সেরা অভিনেতার জন্য টনি পুরস্কারের জন্য দ্বিতীয় মনোনয়ন অর্জন করেন।  প্যাটিনকিন টেলিভিশন অনুষ্ঠানগুলিতে মুখ্য ভূমিকা পালন করেছিলেন, শিকাগো হোপ (১৯৯৪-২০০০) -এ ডঃ জেফ্রি গেইগারের চরিত্রে; সিবিএস ক্রাইম-ড্রামা সিরিজ ক্রিমিনাল মাইন্ডস (২০০৫-২০০৭) -এ এসএসএ জেসন গিডিয়ন ; শোটাইম ড্রামা সিরিজ হোমল্যান্ড (২০১১-২০২০) -এ সল বেরেনসন ; এবং হুলু রহস্য সিরিজ ডেথ অ্যান্ড আদার ডিটেইলস (২০২৪) -এ রুফাস কোটসওয়ার্থের চরিত্রে। টেলিভিশনে তার কাজের জন্য তিনি সাতটি প্রাইমটাইম এমি অ্যাওয়ার্ড মনোনয়ন অর্জন করেছেন, ১৯৯৫ সালে শিকাগো হোপের জন্য নাট্যধর্মী ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার জিতেছেন। তিনি ডেড লাইক মি (২০০৩-২০০৪) এবং দ্য গুড ফাইট (২০২১) ছবিতে বারবার ভূমিকা পালন করেছিলেন।  তিনি রব রেইনারের পারিবারিক অ্যাডভেঞ্চার চলচ্চিত্র দ্য প্রিন্সেস ব্রাইড (১৯৮৭) -এ ইনিগো মন্টোয়ার চরিত্রে এবং বারবারা স্ট্রেইস্যান্ডের সঙ্গীত মহাকাব্য ইয়েন্টল (১৯৮৩) -এ অ্যাভিগডোরের চরিত্রে অভিনয় করেছিলেন, যার জন্য তিনি মোশন পিকচার মিউজিক্যাল বা কমেডি মনোনয়নে সেরা অভিনেতার জন্য গোল্ডেন গ্লোব পুরস্কার অর্জন করেছিলেন। অন্যান্য চলচ্চিত্রের কৃতিত্বের মধ্যে রয়েছে র‍্যাগটাইম (১৯৮১); ম্যাক্সি (১৯৮৫); ডিক ট্রেসি (১৯৯০); ট্রু কালারস (১৯৯১); ইমপ্রম্পটু (১৯৯১); ওয়ান্ডার (২০১৭); এবং লাইফ ইটসেলফ (২০১৮)।  প্যাটিনকিন হায়াও মিয়াজাকির ক্যাসেল ইন দ্য স্কাই (২০০৩) এবং দ্য উইন্ড রাইজেস (২০১৩) ছবিতেও কণ্ঠ দিয়েছেন।   তথ্যসূত্র    বহিঃসংযোগ         বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন গায়ক বিষয়শ্রেণী:মার্কিন অভিনয়শিল্পী বিষয়শ্রেণী:মার্কিন বৌদ্ধ বিষয়শ্রেণী:মার্কিন সঙ্গীতশিল্পী
দারিবা () ভারতের রাজস্থান রাজ্যের রাজসামান্দ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭৯ মিটার (১৫৭১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দারিবা শহরের জনসংখ্যা হল ২৮৩২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৯% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে দারিবা এর সাক্ষরতার হার বেশি।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
চোহাল () ভারতের পাঞ্জাব রাজ্যের হোসিয়ারপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চোহাল শহরের জনসংখ্যা হল ৭৪৩৩ জন। এর মধ্যে পুরুষ ৫৯% এবং নারী ৪১%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে চোহাল এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
ফুটবল ক্লাব ভর্সক্লা পলতাওয়া (, ; এছাড়াও এফসি ভর্সক্লা পলতাওয়া, ভর্সক্লা পলতাওয়া অথবা শুধুমাত্র ভর্সক্লা নামে পরিচিত) হচ্ছে পলতাওয়া ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৫৪ সালের ৩০শে নভেম্বর তারিখে প্রতিষ্ঠিত হয়েছে। ভর্সক্লা পলতাওয়া তাদের সকল হোম ম্যাচ পলতাওয়ার বুতোভস্কি ভর্সক্লা স্টেডিয়ামে খেলে থাকে; যার ধারণক্ষমতা হচ্ছে ২৪,৭৯৫। বর্তমানে এই ক্লাবের ম্যানেজারের দায়িত্ব পালন করছেন ইয়ুরি মাকসিমভ এবং সভাপতির দায়িত্ব পালন করছেন রোমান চেরনিয়াক। ইউক্রেনীয় মধ্যমাঠের খেলোয়াড় ভলদিমির চেসনাকভ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভর্সক্লা পলতাওয়া এপর্যন্ত ২টি শিরোপা জয়লাভ করেছে; যার মধ্যে ১টি ইউক্রেনীয় কাপ এবং ১টি ইউক্রেনীয় প্রথম লিগ শিরোপা রয়েছে।  অর্জন ইউক্রেনীয় কাপ চ্যাম্পিয়ন (১): ২০০৮–০৯ ইউক্রেনীয় পেরশা লিহা চ্যাম্পিয়ন (১): ১৯৯৫–৯৬ ইউক্রেনীয় এসএসআর-এর ফুটবল চ্যাম্পিয়নশিপ (সোভিয়েত দ্বিতীয় লিগের অংশ হিসেবে) রানার-আপ (১): ১৯৮৮  তথ্যসূত্র  বহিঃসংযোগ      বিষয়শ্রেণী:ফুটবল ক্লাব ভর্সক্লা পলতাওয়া বিষয়শ্রেণী:ইউক্রেনীয় প্রিমিয়ার লিগের ক্লাব বিষয়শ্রেণী:ইউক্রেনের ফুটবল ক্লাব বিষয়শ্রেণী:১৯৫৪-এ ইউক্রেনে প্রতিষ্ঠিত বিষয়শ্রেণী:১৯৫৪-এ প্রতিষ্ঠিত ফুটবল ক্লাব বিষয়শ্রেণী:১৯৫৫-এ প্রতিষ্ঠিত ফুটবল ক্লাব